
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

1 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1162 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 71863/3102 

Έγκριση του Γενικού Πολεοδομικοΰ Σχεδίου του οικισμού Καρύστου 
του Δήμου Καρύστου (Ν. Εύβοιας). 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάζεις του Ν. 1337/83 (ΦΕΚ 33/Α) και ειδικότερα το άρθρο 
3 αυτού. 

2. Τις διατάξεις του Ν. 1558/85 (ΦΕΚ/Α 137) και ειδικότερα το 
άρθρο 23 παρ. 1. 

3. Την αριθ. 56288/2330/86 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Κίνηση της διαδικασίας 
του Γενικού Πολεοδομικού Σχεδίου» (ΦΕΚ 966Δ/15.10.86). 

4. Τα αριθ. 6773/ΕΠΑ 2414/27.5.85 και 677~4/ΕΠΑ 
2413/27.5.85 έγγραφα του Τμήματος Πολεοδομίας και Π.Ε. της 
Νομαρχίας Εύβοιάς προς τους αρμόδιους φορείς. 

5. Το αριθ. 4882/Φ.ΕΠΑ/11.11.85 έγγραφο της Δ/νσης Τεχνι¬ 
κών Υπηρεσιών της Νομαρχίας Εύβοιας. 

6. Το από 27.6.1985 έγγραφο τοψ Ελληνικού Οργανισμού Τουρισμού. 

7. Το αριθ. 11723/4.9.85 έγγραφο της Δ/νσης Υδατ. Δυναμικού και 
Φυσικών Πόρων του Υπουργείου Βιομηχανίας, Ενέργειας και Τεχνολο¬ 
γίας. 

8. Το αριθ. 2182/30.5.85 έγγραφο του Τμήματος Κοινωνικής 
Πρόνοιας της Νομαρχίας Εύβοιας. 

9. Το αριθ. 913/13.6.85 έγγραφο του Γραφείου Μέσης Τ.Ε.Ε. της 
Νομαρχίας Εύβοιας. 

10. Το αριθ. Ζ/7475/25.6.85 έγγραφο της Δ/νσης Γεωργίας της 
Νομαρχίας Εύβοιας. 

11. Το αριθ. 504/5588/6.6.85 έγγραφο του Ο.Τ.Ε. 

12. Το αριθ. Φ. 288/50743/10.6.85 έγγραφο της ΔΕΗ. 

13. Το αριθ. Φ17/2/4536/30.5.85 έγγραφο του Τμήματος 
Υγιεινής της Νομαρχίας Εύβοιας. 

14. Το αριθ. Π/1927/24.6.85 έγγραφο της Υπηρεσίας Περιφερειακής 
Αναπτύξεως Ανατ. Στερεός και Νήσων του Υπουργείου Εθνικής Οικονο¬ 
μίας. 

15. Το αριθ. 4826/1.7.85 έγγραφο της Δ/νσης Συγκοινωνιών της 
Νομαρχίας Εύβοιας. 

16. Τις αριθ. 120, 125/1985 αποφάσεις του Δημοτικού Συμβουλίου 
Καρύστου. 

17. Το γεγονός ότι οι υπόλοιποι φορείς δεν απήντησαν μέχρι σήμερα. 

18. Την αριθ. Ιη/συν. 26ης/1986 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομού Εύβοιας, αποφασίζουμε: 

1. Εγκρίνεται το γενικό πολεοδομικό σχέδιο του οικισμού Καρύστου 
του Δήμου Καρύστου (Ν. Εύβοιας), όπως τα όριά του προσδιορίζονται 
με κόκκινη γραμμή στο χάρτη Π—1.11, 1.2, 1.3.2 σε κλίμακα 
1:5.000. Κυρίως το ως άνω σχέδιο περιλαμβάνει: 


α) Την πολεοδομική οργάνωση του οικισμού Καρύστου για πληθυ- 
σμιακό μέγεθος 7.500 και 14.000 κατοίκων (θερινός πληθυσμός) με: 

α) Την επέκταση του σχεδίου πόλης σε εκτάσεις πυκνοδομημένες 
και αραιοδομημένες συνολικής επιφάνειας 800 στρ. και τη δημιουρ¬ 
γία 2 πολεοδομικών ενοτήτων (γειτονιών) μέσης πυκνότητας 45 
κατ/Ηα και μέσου συντελεστή δόμησης 0,9 όπως φαίνεται στο 
χάρτη Π-1.4—1.5. σε κλίμακα 1:5.000. 

β) Τον προσδιορισμό των χρήσεων γης όπως φαίνονται στο χάρτη 
Π—1.11.1.2,1.3.2 σε κλίμακα 1:5.000 και ειδικότερα: 

— Διατήρηση της σημερινής μορφής γενικής κατοικίας σε όλο τον οικισμό 
και χωροθέτηση μικτής ζώνης τουρισμού και κατοικίας στην παραλία. 

— Διατήρηση της σημερινής θέσης της κεντρικής περιοχής Καρύστου, 
επέκταση αυτής και χωροθέτηση σ’ αυτή των κεντρικών λειτουργιών επι¬ 
πέδου πόλης με τόνωση της υπάρχουσας πλατείας και του Δημαρχείου. 

— Παράλληλη ανάπτυξη και δύο τοπικών κέντρων γειτονιάς. 

— Οργάνωση των εγκαταστάσεων εκπαίδευσης με τη διατήρηση του 
υπάρχοντος δημοτικού και νηπιαγωγείου και χωροθέτηση 2 νέων παι¬ 
δικών σταθμών και ενός νηπιαγωγείου στη γειτονιά 1. 

— Χωροθέτηση νέου δημοτικού χώρου του υπάρχοντος γυμνασίου 
και νέου νηπιαγωγείου στη γειτονιά 2. 

— Μεταφορά του υπάρχοντος γυμνασίου και δημιουργία νέου λυκείου 
βόρεια του σχεδίου στην περιοχή επέκτασης. 

— Μεταφορά του υπάρχοντος λυκείου εντός ορίων ΓΠΣ στην 
παραπάνω νέα θέση που προτάθηκε. 

— Διατήρηση του σημερινού γηπέδου και επέκταση αυτού για τη δημιουρ¬ 
γία (αθλητικού κέντρου. 

— Διατήρηση του νοσοκομείου και κέντρου υγείας στη σημερινή του θέση 
στη γειτονιά 2. ' 

— Χωροθέτηση χώρου για Κέντρο Ανοικτής Προστασίας Ηλικι¬ 
ωμένων (ΚΑΠΗ) στη γειτονία 1 και διατήρηση· του υπάρχοντος 
γηροκομείου δίπλα στο Δημαρχείο. 

— Χωροθέτηση σταθμού λεωφορείων - φορτηγών καθώς και χώρου 
στάθμευσης αυτοκινήτων στην είσοδο της πόλης νότια του αθλητικού κέ¬ 
ντρου. 

— Διατήρηση του υπάρχοντος πνευματικού κέντρου στη γειτονιά 2 που 
υπερκαλύπτει τις ανάγκες της πόλης και βρίσκεται στο χώρο πολιτιστικών 
λειτουργιών. 

— Μετατροπή του υπάρχοντος χώρου νεκροταφείου σε χώρο πρασί¬ 
νου και μεταφορά αυτού στο άλλο νεκροταφείο βόρεια του σχεδίου. 

— Προστασία του υπάρχοντος αρχαιολογικού χώρου (Κάστρο) στην πα¬ 
ραλία. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους για το έτος 1987, των αναγκών σε γη για 
κοινωνική υποδομή επιπέδου πόλης και των αναγκών σε γη και κοινω¬ 
νική υποδομή στις πολεοδομικές ενότητες, όπως ανφέρονται στους 
πίνακες Α11.2.1α, Α11.2.3 και Α.11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνονται στους χάρτες Π 1.7 και 
Π 1.8 σε κλίμακα 1:5.000 και ειδικότερα: 

- Ζώνη ειδικών κινήτρων στην περιοχή κεντρικών-λειτουργιών επι¬ 
πέδου πόλης και στα δύο τοπικά κέντρα, τα όρια των οποίων θα 
εξειδικευθούν στην πολεοδομική μελέτη. 

- Ζώνη ειδικών κινήτρων στην περιοχή του χώρου στάθμευσης φορτη¬ 
γών και λεωφορείων. 

- Ζώνη κανονιστικών όρων δόμησης ορίζεται σε όλη την περιοχή 
επέκταση εκτός του τμήματος του οικισμού προ 1923. 

ε) Τον καθορισμό νέων αναπτυξιακών ζωνών όπως φαίνεται στο 
χάρτη Π 1.6.1 σε κλίμακα 1:5.000 και ειδικότερα: 

- Ζώνη λιανικού εμπορίου σε τμήματα της περιοχής κεντρικών λει¬ 
τουργιών και στα δύο τοπικά κέντρα. 

β. Τη λήψη μέτρων για την προστασία του περιβάλλοντος όπως 
φαίνονται στο χάρτη Π-1.9 σε κλίμακα 1:25.000 και ειδικότερα: 

- Ζώνη προστασίας δασικών εκτάσεων 

- Ζώνη προστασίας γεωργικής γης 

- Ζώνη προστασίας ακτών 

- Ζώνη που προτείνεται για ειδική μελέτη κατά μήκος της βό¬ 
ρειας παραλίας του όρμου Καρύστου. 

- Προστασία του υπάρχοντας αρχαιολογικού χώρου (Κάστρο) στην πα¬ 
ραλία. 

Γ. Τις προτάσεις για τα απαραίτητα έργα και μελέτες δικτύων υποδομής 
και ειδικότερα: 

α) Την ιεράρχηση του οδικού δικτύου, όπως φαίνεται στο χάρτη Π2.1.2 
σε κλίμακα 1:5.000: 

~ Τη χάραξη εθνικής οδού προς Κάβο Ντόρο. 

- Τη δημιουργία ανισόπεδου κόμβου εισόδου της πόλης στη νέα εθνική 
οδό. 

. ” Τη δημιουργία περιμετρικής αρτηρίας σε όλη την επέκταση της 
πόλης, η οποία συνεχίζει με διαπλάτυνση του υπάρχοντος δρόμου πα¬ 
ράλληλο της παραλίας προς τα δυτικά του όρμου Καρύστου. 

- Πεζοδρόμηση του παραλιακού δρόμου της πόλης 

- Δίκτυο συλλεκτηρίων και πεζοδρομίαν 

- Χωροθέτηση σταθμού φορτηγών και λεωφορείων και χώρου στάθ¬ 
μευσης αυτοκινήτων στο δυτικό όριο της επέκτασης. 


- Διατήρηση του υπάρχοντος πορθμείου στη σημερινή του θέση. 

- Λειτουργία δικτύου αστικών συγκοινωνιών. 

β) Τις προτάσεις για. το δίκτυο ύδρευσης και αποχέτευσης, όπως 
φαίνονται στους χάρτες Π2.2.2, Π2.3.2 - 2.4.2, Π2.6.2 - 2.7.2 
σε κλίμακα 1:5.000 και ειδικότερα: 

- Επέκταση του υπάρχοντος δικτύου ύδρευσης σε όλο τον οικισμό, διατή¬ 
ρηση της υπάρχουσας δεξαμενής και δημιουργία νέας βόρεια του σχεδίου. 

- Επέκταση του υπάρχοντος δικτύου όμβριων και καθορισμός σημείων 
εκβολής αυτών. 

- Δίκτυο αποχέτευσης και εγκατάστασης επεξεργασίας λυμάτων. 

- Επέκταση του υπάρχοντος ενεργειακού και τηλεπικοινωνιακού συ¬ 
στήματος και δημιουργία υποσταθμών ΔΕΗ. 

Δ. Τις προτάσεις για την ασφάλεια και προστασία της πόλης από 
σεισμούς θεομηνίες, πυρκαγιές, όπως φαίνονται στο χάρτη Π—3.1.2, 
3.2, "3.3 σε κλίμακα 1:5.000 και ειδικότερα: 

- Δημιουργία πυροσβεστικού σταθμού 
Δημιουργία σημείων υδροληψίας για πυρόσβεση 

- Χώρος κατάλληλος για συγκέντρωση πληθυσμού σε περίπτωση σει¬ 
σμού 

- Εγκαταστάσεις έκτακτης ανάγκης 

- Χώρος περίθαλψης στο υπάρχον νοσοκομείο. 

ε. Συνοπτικά αντίτυπα των παραπάνω έντεκα (11) χαρτών και τριών 
(3) πινάκων θεωρημένα από τον Προϊστάμενο της Δ/νσης Πολεοδομι¬ 
κών Εφαρμογών με την αριθ. 71863/3102/1986 πράξη του δημο¬ 
σιεύονται στην Εφημερίδα της Κυβερνήσεως με την απόφαση αυτή. 

Ζ. Εντός της περιοχής Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό, οικοδομικές άδειες που έχουν 
εκδοθεί με τις προγενέστερες ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελος με τα απαραίτητα για την 
έκδοση της οικοδομικής άδειας στοιχεία, μέχρι την ημερομηνία δημο¬ 
σίευσης της παρούσας απόφασης, εκτελούνται όπως εκδόθηκαν ή εκδί- 
δσνται βάσει των υποβληθέντων στοιχείων. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Οκτωβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

